CELEX: 62017TN0727
Language: sl
Date: 2017-10-26 00:00:00
Title: Zadeva T-727/17: Tožba, vložena 26. oktobra 2017 – PP in drugi/ESZD

22.1.2018   
            
            
               SL
            
            
               Uradni list Evropske unije
            
            
               C 22/45
            
         Tožba, vložena 26. oktobra 2017 – PP in drugi/ESZD
   (Zadeva T-727/17)
   (2018/C 022/61)
   Jezik postopka: francoščina
   
      Stranke
   
   
      Tožeče stranke: PP, PQ in UQ (zastopnik: N. de Montigny, odvetnik)
   
      Tožena stranka: Evropska služba za zunanje delovanje
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               ugotovi in razsodi,
               
                           —
                        
                        
                           da so nični izračuni za tožeče stranke z dne 3. februarja, 6 februarja in 20. marca 2017, ki jim jih je poslala kadrovska služba ESZD po elektronski pošti, in po potrebi plačilni listi, s katerimi je bilo odobreno izplačilo dodatka za šolanje njihovih otrok;
                        
                     
                           —
                        
                        
                           in nazadnje, po potrebi, odločba OI v obliki elektronske pošte z dne 15. decembra 2016, s katero so bili obveščeni:
                           
                                       —
                                    
                                    
                                       da je bil predlog za povračilo stroškov šolanja, ki presega zgornjo mejo za dodelitev dodatka za šolanje vrsta B za šolsko leto 2016/2017 sprejet, in
                                    
                                 
                                       —
                                    
                                    
                                       da vsak znesek, ki presega zgornjo mejo, nikakor ne sme biti višji od 9 704,16 EUR;
                                    
                                 
                     
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo dva tožbena razloga.
   
               1.
            
            
               Prvi tožbeni razlog se nanaša na ugovor nezakonitosti, ker naj bi odločba tožeče stranke o omejitvi povračila stroškov šolanja, ki presega predpisano zgornjo mejo, ki se izpodbija v obravnavani zadevi, in obvestilo z dne 15. aprila 2016, na katerem temelji, ter smernice kršili Kadrovske predpise za uradnike Evropske unije in njihovo prilogo X.
            
         
               2.
            
            
               Drugi tožbeni razlog se nanaša na nezakonitost posamične odločbe zaradi:
               
                           —
                        
                        
                           kršitve načel predvidljivosti, legitimnega pričakovanja, pravne varnosti, dobrega upravljanja in pridobljenih pravic;
                        
                     
                           —
                        
                        
                           kršitve pravice do družinskega življenja in pravice do izobraževanja;
                        
                     
                           —
                        
                        
                           kršitve načel enakega obravnavanja in prepovedi diskriminacije;
                        
                     
                           —
                        
                        
                           neobstoja tehtanja interesov in spoštovanja načela sorazmernosti sprejetega ukrepa.